CELEX: 52005SC0548(01)
Language: fi
Date: 2005-04-27
Title: Ehdotus: Euroopan parlamentin ja neuvoston päätös joustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille maille

Tärkeä oikeudellinen huomautus

|

52005SC0548(01)

Ehdotus: Euroopan parlamentin ja neuvoston päätös joustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille maille  /* SEK/2005/0548 lopull. */  


	[pic] | EUROOPAN YHTEISÖJEN KOMISSIO |Bryssel 27.4.2005SEK(2005) 548 lopullinenEhdotus:EUROOPAN PARLAMENTIN JA NEUVOSTON PÄÄTÖSjoustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille mailleALUSTAVA LISÄTALOUSARVIOESITYS NRO 3 VUODEN 2005 YLEISEEN TALOUSARVIOONYLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III – Komissio(komission esittämät)PERUSTELUTKomissio ehdottaa maanjäristyksen tai tsunamin kohteeksi joutuneiden maiden (ensi sijassa Indonesia, Sri Lanka ja Malediivit) kunnostamisen ja jälleenrakentamisen tukemista vuosina 2005 ja 2006. Tähän tarkoitukseen ehdotetaan käytettävän 350 miljoonaa euroa, josta 170 miljoonaa euroa vuonna 2005 ja 180 miljoonaa euroa vuonna 2006. Komissio katsoo perusteellisen tutkimuksen jälkeen, että se osa vuonna 2005 tarvittavasta tuesta, joka voidaan toimittaa määrittelemällä uudelleen aluetta koskevat ohjeelliset ja vielä sitomattomat ohjelmat yhdessä kyseisten maiden hallitusten kanssa, on 60 miljoonaa euroa. Lisäksi komissio aikoo ottaa käyttöön 12 miljoonaa euroa nopean toiminnan välineestä. Koska varainhoitovuoden 2005 määrärahojen yläraja otsakkeessa 4 ”Ulkoiset toimet” on jo ylitetty 100 miljoonalla eurolla, loppuosa (98 miljoonaa euroa) voidaan rahoittaa vain ottamalla käyttöön joustoväline 6 päivänä toukokuuta 1999 tehdyn toimielinten sopimuksen I.I.A. osan määräysten mukaisesti.Euroopan parlamenttia ja neuvostoa pyydetään sen vuoksi hyväksymään tämä päätösehdotus.Ehdotus:EUROOPAN PARLAMENTIN JA NEUVOSTON PÄÄTÖSjoustovälineen varojen käyttöönottamisesta 6 päivänä toukokuuta 1999 tehdyn toimielinten sopimuksen 24 kohdan mukaisesti kunnostamis- ja jälleenrakennusavun myöntämiseksi tsunamin kohteeksi joutuneille mailleEUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehdyn Euroopan parlamentin, neuvoston ja komission välisen toimielinten sopimuksen[1] ja erityisesti sen 24 kohdan,ottavat huomioon komission ehdotuksen,sekä katsovat seuraavaa:Budjettivallan käyttäjä on hyväksynyt maanjäristyksen tai tsunamin kohteeksi joutuneissa maissa (ensi sijassa Indonesia, Sri Lanka ja Malediivit) toteutettavaan kunnostamiseen ja jälleenrakentamiseen vuosina 2005 ja 2006 myönnettävän 350 miljoonan euron tuen, josta 170 miljoonaa euroa myönnetään vuonna 2005 ja 180 miljoonaa euroa vuonna 2006. Osa vuonna 2005 tarvittavasta tuesta toimitetaan määrittelemällä uudelleen aluetta koskevat ohjeelliset ja vielä sitomattomat ohjelmat yhdessä kyseisten maiden hallitusten kanssa (60 miljoonaa euroa) ja käyttämällä nopean toiminnan välinettä (12 miljoonaa euroa). Koska varainhoitovuoden 2005 määrärahojen yläraja otsakkeessa 4 ”Ulkoiset toimet” on jo ylitetty 100 miljoonalla eurolla ja kaikkia mahdollisuuksia kohdentaa uudelleen tämän otsakkeen määrärahat on tarkasteltu, loppuosa (98 miljoonaa euroa) voidaan rahoittaa vain ottamalla käyttöön joustoväline,OVAT PÄÄTTÄNEET SEURAAVAA:1 artiklaEuroopan unionin varainhoitovuoden 2005 lisätalousarviossa nro 3/2005 otetaan käyttöön 98 000 000 euroa joustovälineen varoja maksusitoumusmäärärahoina.Määrä käytetään rahoitusnäkymien otsakkeeseen 4 ”Ulkoinen toiminta” kuuluvaan, maanjäristyksen tai tsunamin kohteeksi joutuneissa Aasian maissa toteutettavaan kunnostamiseen ja jälleenrakentamiseen myönnettävän tuen rahoittamiseen varainhoitovuoden 2005 talousarvion budjettikohdasta 19 10 04 ”Aasian kehitysmaiden kunnostamiseen ja jälleenrakentamiseen liittyvät toimet”.Tehty BrysselissäEuroopan parlamentin puolesta Neuvoston puolestaPuhemies PuheenjohtajaALUSTAVA LISÄTALOUSARVIOESITYS NRO 3 VUODEN 2005 YLEISEEN TALOUSARVIOONYLEINEN TULOTAULUKKO TULO- JA MENOTAULUKKO PÄÄLUOKITTAIN Pääluokka III – KomissioEuroopan komissio ottaa huomioon-  Euroopan yhteisön perustamissopimuksen ja erityisesti sen 272 artiklan,-  Euroopan atomienergiayhteisön perustamissopimuksen ja erityisesti sen 177 artiklan,-  Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) No 1605/2002[2] ja erityisesti sen 37 artiklan,ja esittää budjettivallan käyttäjälle alustavan lisätalousarvioesityksen nro 3 vuoden 2005 talousarvioon jäljempänä esitettyjen perustelujen mukaisesti.SISÄLLYS1. Johdanto 71.1. Tausta 71.2. Ohjelman tilanne 82. Budjettikohta ja oikeusperusta 133. Maksumäärärahat ja tukimenot 144. Optimaalista budjettihallintoa koskevat määräykset 145. Budjettikohtaan 05 08 03 liittyvän selitysosan muuttaminen 156. Vaikutus otsakkeen 4 marginaaliin 15YHTEENVETOTAULUKKO RAHOITUSNÄKYMIEN OTSAKKEITTAIN 16YLEINEN TULOTAULUKKOTULO- JA MENOTAULUKKO PÄÄLUOKITTAINYleinen tulotaulukko sekä tulo- ja menotaulukko pääluokittain toimitetaan erikseen SEI-BUD-järjestelmän välityksellä. Yleisen tulotaulukon sekä pääluokittain esitetyn tulo- ja menotaulukon englanninkielinen toisinto esitetään esimerkinomaisesti tämän asiakirjan talousarvioliitteenä.PERUSTELUT1. JOHDANTOTähän alustavaan lisätalousarvioesitykseen sisältyvät seuraavat asiakokonaisuudet pääluokassa III – komissio:-  otetaan käyttöön uusia varoja, joiden määrä on 98 miljoonaa euroa, maanjäristyksen/tsunamin kohteeksi joutuneille maille (ensi sijassa Indonesia, Sri Lanka ja Malediivit) myönnettävänä kunnostamis- ja jälleenrakennusapuna. Uudet varat saadaan joustovälineestä;-  muutetaan budjettikohtaan 19 10 04 ”Aasian kehitysmaiden kunnostamiseen ja jälleenrakentamiseen liittyvät toimet” liittyvä selitysosa lisäämällä ALA-asetus tämän budjettikohdan oikeusperustaksi. Tämän johdosta tsunamiapu voidaan panna täytäntöön parhaiten soveltuvin tavoin;-  muutetaan budjettikohtaan 05 08 03 ”Maatalouden tietojenkeruujärjestelmien uudelleenjärjestely” liittyvä selitysosa OECD:lle myönnettävän erityisavustuksen ottamiseksi huomioon ja lisäämällä nykyiseen oikeusperustaan viittaus komission institutionaalisiin oikeuksiin.Komissio on jakanut maanjäristyksen ja tsunamin jälkeisten toimien rahoituksen kahteen vaiheeseen:-  123 miljoonaa euroa on jo otettu hätäapuna vuoden 2005 talousarvioon. Tästä määrästä 23 miljoonaa euroa on kirjattu budjettikohtaan 23 02 01 ”Apu ja elintarvikehätäapu kehitysmaiden ja muiden yhteisön ulkopuolisten maiden asukkaille, jotka ovat vakavien katastrofien tai kriisien uhreja” ja 100 miljoona euroa on otettu käyttöön hätäapuvarauksesta budjettivallan käyttäjän kanssa tehdyn sopimuksen perusteella;-  jälleenrakentamiseen ja kunnostamiseen osoitetaan yhteensä 350 miljoonaa euroa vuosina 2005–2006. Tämä määrä rahoitetaan seuraavasti:-  vuodeksi 2005 osoitettu määrä on 170 miljoonaa euroa, josta 98 miljoonaa euroa otetaan joustovälineestä. Loput 72 miljoonaa euroa rahoitetaan Aasian määrärahoista otettavalla 60 miljoonalla eurolla ja 12 miljoonaa euroa nopean toiminnan välineestä,-  vuoden 2006 alustavaan talousarvioesitykseen kirjataan 180 miljoonaa euroa, josta 150 miljoonaa euroa otetaan joustovälineestä ja 30 miljoonaa euroa Aasian määrärahoista.1.1. TaustaKomission puheenjohtajan, Euroopan parlamentin puhemiehen ja neuvoston puheenjohtajavaltion välisen yhteydenpidon jälkeen EY ilmoitti Jakartan tsunamiapukonferenssissa 6 päivänä tammikuuta 2005 myöntävänsä 350 miljoonaa euroa vuosiksi 2005 ja 2006 tsunamin jälkeisen jälleenrakentamisen tukemiseen. Tämä apu vahvistettiin Euroopan parlamentin 13 päivänä tammikuuta 2005 antamassa päätöslauselmassa (B6-0034/2005) ”Euroopan unionin apu Intian valtameren hyökyaallon uhreille” sekä yleisten asioiden ja ulkosuhteiden neuvostossa 31 päivänä tammikuuta 2005.Komissio teki Euroopan investointipankin (EIP) kanssa kaksi ohjelmasuunnitteluun liittyvää virkamatkaa, ensimmäisen Malediiveille tammikuussa ja toisen Sri Lankaan ja Indonesiaan helmikuun alussa. Näiden matkojen tulokset samoin kuin Maailmanpankin tarvearvioinnit ovat olleet seuraavassa esiteltävän 350 miljoonan euron määräisen ohjelman perustana:-  323 miljoonaa euroa tsunamialueohjelman kautta-  12 miljoonaa euroa nopean toiminnan välineestä-  15 miljoonaa euroa Aasia-ohjelmista.Mainitusta 323 miljoonasta eurosta 200 miljoonaa euroa myönnetään Indonesialle, 95 miljoonaa euroa Sri Lankalle ja 16 miljoonaa euroa Malediiveille. Lopulliset määrät voivat kokonaismäärän puitteissa vaihdella +/- 10 prosenttia ohjelmien lopullisen tarpeen ja vastaanottokyvyn mukaan.Määrärahasta 12 miljoonaa euroa osoitetaan alueelliselle ja horisontaaliselle rahoitusvälineelle, jolla on tarkoitus vastata rannikoiden hoito- ja kunnostamistarpeisiin, sekä muihin alueellisiin toimenpiteisiin, joihin voisi sisältyä tuki mahdolliselle EIP:n globaalilainalle Sri Lankassa sekä tuki ennakkovaroitusjärjestelmiin samoin kuin tutkimuksiin.Mainitusta nopean toiminnan välineestä myönnettävä rahoitus jakautuu alustavasti seuraavasti: 7 miljoonaa euroa Indonesialle, 4 miljoonaa euroa Sri Lankalle ja 1 miljoona euroa Malediiveille.Aasian ProEco II B -ohjelmalle (EU:n ja Aasian ympäristösuojelualan kumppanuus) myönnetään 15 miljoonaa euroa. Ohjelma on määritelty uudelleen siten, että sillä avustetaan siviili- ja julkisten perusrakenteiden jälleenrakentamisessa seuraavilla alueilla: Malediivit, Indonesia (Aceh ja Pohjois-Sumatra), Sri Lanka (kaikki rannikkoalueet Mannaria lukuun ottamatta), Thaimaa (Ramong, Phangnga, Phuket, Krabi, Trang, Satun) ja Intia (Tamil Nadun, Andhra Pradeshin ja Keralan osavaltioiden rannikkoalueet, Andamaanien ja Nikobaarien saaristot).1.2. Ohjelman tilanneVarat on jaettava Indonesian, Sri Lankan ja Malediivien kesken oikeudenmukaisesti ja tasapuolisesti ilmeisten tarpeiden ja vastaanottokyvyn perusteella. Tästä syystä ohjelmasuunnittelun pohjana on käytetty Maailmanpankin ja komission suorittamia ja kyseisten maiden hallitusten hyväksymiä tarvearviointeja.TalousarvioSeuraavasta taulukosta ilmenee, kuinka 350 miljoonan euron yhteismäärä käytetään maittain ja sitoumusvuosittain, sekä missä määrin vuoden 2005 talousarvioon jo otettuja varoja aiotaan käyttää. Siitä ilmenee myös lisävarojen tarve, josta 98 miljoonaa euroa pyydetään tällä lisätalousarviolla ja 150 miljoonaa euroa sisällytetään vuoden 2006 alustavaan talousarvioesitykseen.(Sitoumukset miljoonaa euroa)2005 | 2006 | 2005–2006 |NOPEAN TOIMINNAN VÄLINE | AASIA-LUKU | YHTEENSÄ | AASIA-LUKU | YHTEENSÄ | YHTEENSÄ |IndonesiaIndonesian hallitus on laatinut yleissuunnitelman Acehin ja Pohjois-Sumatran kunnostamis- ja jälleenrakentamistoimia varten. Suunnitelma esiteltiin Indonesian tasavallan presidentille 24 päivänä maaliskuuta 2005. Se koostuu pääasiakirjasta (jossa selvitetään suunnitelman tarkoitusta ja sisältöä) ja 11:stä eri aloja koskevasta yksityiskohtaisesta suunnitelma-asiakirjasta. Indonesian presidentti ei ole vielä vahvistanut suunnitelmaa. Tällä hetkellä Acehissa käydään neuvotteluja suunnitelmasta, ja on mahdollista, että sitä tarkistetaan, jotta voidaan ottaa huomioon Pohjois-Sumatran länsipuolella ja Acehin lounaispuolella tapahtunut maanjäristys. Hallitus ei ole ilmoittanut määräaikaa.Rahoitustarve:Maksuajankohta | Määrä | Huomautukset |Kesä-/heinäkuu 2005 | 30 miljoonaa euroa (vanhat varat) | 1. maksuerä (maksu Indonesian monenväliseen rahastoon Indonesian hallituksen kunnostamis- ja jälleenrakentamisohjelman tukemiseksi) |Heinäkuu 2005 | 50 miljoonaa euroa (uudet varat) | 2. maksuerä monenväliseen rahastoon |Kaksi maksuerää suoritetaan EY:n Maailmanpankille antaman sitoumuksen mukaisesti, jotta EY säilyttää johtavan aseman monenvälisen rahaston (Multi-Donors Trust Fund, MDTF) ohjauskomiteassa. Monenvälinen rahasto on perustettu vastauksena Indonesian hallituksen pyyntöön avun koordinoinnin parantamiseksi. Useat lahjoittajat ovat ilmoittaneet olevansa kiinnostuneita monenvälisestä rahastosta. Monenvälinen rahasto rahoittaa sekä yksittäisiä hankkeita että hallituksen johtamia ohjelmia. Hyvän hallintotavan periaatteita noudatetaan siten, että kansalaisyhteiskunta osallistuu päätöksentekoon (sillä on edustaja ohjauskomiteassa). Maailmanpankki varmistaa varojen hallinnoijana, että asianmukaisia rahoitus- ja hankintamenettelyjä noudatetaan.EY:n tuki toteutetaan allekirjoittamalla Maailmanpankin kanssa rahoitussopimus EY:n ja Maailmanpankin vakiomuotoisen puitesopimuksen mukaisesti. Monenvälisestä rahastosta rahoitettavista toimista päättää ohjauskomitea, jossa ovat edustettuna hallinto (keskus-, alue- ja paikallishallinto), lahjoittajat (ainoastaan ne, joiden maksu ylittää vähimmäismäärän, kuuluvat ohjauskomiteaan, ja pienempien lahjoittajien ryhmää edustaa yksi näiden lahjoittajien mahdollisesti vuorotteluperiaatteella valitsema jäsen) ja Acehin valvontaelin, mukaan luettuna kansalaisyhteiskunta. Yksityissektori, säätiöt ja kansalaisjärjestöt voivat myös osallistua monenvälisen rahaston rahoittamiseen ja ohjauskomitean toimintaan.Monenvälinen rahasto on joustavin rahoitusväline jälleenrakentamisen tukemisessa. EY:n ja EU:n jäsenvaltioiden yhteinen rahoitus muodostaa suurimman osan monenvälisestä rahastosta. Tämä takaa sen, että EY:llä ja EU:n jäsenvaltioilla on erittäin strateginen rooli monenvälisen rahaston ohjauskomiteassa ja että EU:n toiminta saa näkyvyyttä. Varojen käyttöönotto vuonna 2005 varmistaa sen, että komissiolla on heti neuvottelujen alussa vahva ja näkyvä asema.Sri LankaTsunamin jälkeinen jälleenrakentamistarve on edelleen erittäin suuri. Sri Lankan hallitus ja sissijärjestö LTTE neuvottelevat kuitenkin edelleen tavasta (ehdotettu Maailmanpankin Trust Fund -rahasto), jolla tämä tuki jaetaan Sri Lankan koillisosissa. Jos neuvottelut lykkäävät rahaston perustamista tai YK:n ja kansalaisjärjestöjen kautta toteutettavien vaihtoehtoisten järjestelyjen suunnittelua, EY:n varoja voidaan käyttää ensi sijassa Matarasta Batticaloaan johtavien teiden rakentamiseen.Rahoitustarve:Maksuajankohta | Määrä | Huomautukset |Kesä-/heinäkuu 2005 | 5 miljoonaa euroa (vanhat varat) | Elinkeinotoiminnan aloittaminen uudelleen (UNDP:n kunnostamisohjelma tsunamin kohteeksi joutuneella rannikolla) |Heinäkuu 2005 | 50 miljoonaa euroa (8 miljoonaa euroa vanhoja varoja, 42 miljoonaa euroa uusia varoja) | EY:n maksu Sri Lankan jälleenrakennusrahastoon |Rahaston perustaminen riippuu neuvotteluista, joiden tarkoituksena on perustaa yhteinen hallintomekanismi varojen ohjaamiseksi LTTE:n hallinnassa oleville alueille pohjoisessa ja idässä. Kun/jos mekanismista päästään yhteisymmärrykseen, rahasto olisi perustettava Maailmanpankin valvonnassa. Rahaston toimintaa valvoisi Apex-komitea, johon kuuluisivat Maailmanpankki, Sri Lankan hallitus ja lahjoittajien edustaja (luultavimmin EU). Useimpien kahdenvälisten lahjoittajien (erityisesti EU:n jäsenvaltioiden) odotetaan osallistuvan rahaston rahoittamiseen Japania ja Yhdysvaltoja lukuun ottamatta.Paikalliselinkeinojen ohjelma (Immediate Community Livelihoods Programme) toteutetaan YK:n kehitysohjelman (UNDP) kanssa tehtävän rahoitussopimuksen pohjalta. Suunnitteilla on, että UNDP toimisi yhtenä tärkeimmistä organisaatioista, jotka koordinoivat lahjoittajien pitkän aikavälin kehitysohjelmia. UNDP:n kanssa ensin toteutettavassa toiminnassa keskitytään lyhyen aikavälin kunnostamistoimiin, jotka pohjautuvat komission ja muiden organisaatioiden humanitaarisiin toimenpiteisiin. Toiminnalla tuetaan näin kunnostamisen, jälleenrakentamisen ja kehityksen yhdistävää politiikkaa.Rahaston ja hallintomekanismin kautta annettava tuki elinkeinotoiminnalle ja paikallisyhteisöille varmistaa tämän tuen alhaalta ylös etenevän lähestymistavan. Paikallisyhteisöt tekevät itse hanke-ehdotukset, jotka sen jälkeen hyväksytään hallintomekanismin kolmella tasolla. Rahasto edistää lahjoittajien rahoittaman toiminnan tehokkaampaa koordinointia. Lisäksi se antaa viranomaisille ja EY:lle mahdollisuuden ohjata tukea tulevien tarpeiden mukaan selvästi määriteltyjen periaatteiden mukaisesti.EY:n rahoitusta ei varata tietyille aloille, vaan se on tarkoitus osoittaa paikallisiin ja kansalaisjärjestöjen aloitteisiin. Maantieteellisen jakauman osalta voidaan mainita, että EY:n toinen suuri hanke (osittain rannikolla kulkeva tie Matarasta Battacaloaan) keskittyy maan etelä- ja itäosiin. Maantieteellisen tasapainon säilyttämiseksi EY:n rahoitusosuus rahastosta keskittyy LTTE:n hallinnassa oleville itäisille ja pohjoisille alueille.EY allekirjoittaa yhteisrahoitussopimuksen Maailmanpankin kanssa ja kanavoi varansa Maailmanpankille täytäntöönpanoa varten. Rahasto perustettaneen vuoden puoliväliin mennessä.MalediivitUNDP:n kanssa ensin toteutettavassa toiminnassa keskitytään lyhyen aikavälin kunnostamistoimiin, jotka pohjautuvat komission ja muiden organisaatioiden humanitaarisiin toimenpiteisiin. Toiminnalla tuetaan näin kunnostamisen, jälleenrakentamisen ja kehityksen yhdistävää politiikkaa. EY kanavoi nämä varat YK:n suoran täytäntöönpanon (Direct Execution, DEX) järjestelmän kautta rahoitussopimuksen muodossa. EY:n on tarkoitus osallistua UNDP:n hankeohjauskomitean työskentelyyn tarkkailijana. Kehyshankkeena on YK:n pikavetoomus, joka kattaa kaikki lahjoittajien rahoittamat infrastruktuurihankkeet. Hankkeilla edistetään paikallisia hankintoja töiden toteuttamisessa.Vuoden 2005 lisätoimena on ensimmäinen maksu hallituksen perustamaan Trust Fund -rahastoon, joka huolehtii hallituksen pitemmän aikavälin kattavammista jälleenrakennussuunnitelmista.Hallitus on perustanut oman Trust Fund -rahaston koordinoimaan kaikkia lahjoitusvaroja ja varmistamaan avoimuuden ja vastuuvelvollisuuden periaatteiden noudattamisen kansallisten määräysten ja kansainvälisten rahoituslaitosten vaatimusten mukaisesti. EY osallistuu rahaston toimintaan yhdessä Maailmanpankin ja Aasian kehityspankin kanssa. Rahastoa valvoo ohjauskomitea, johon kuuluu hallituksen, yksityissektorin ja UNDP:n koordinaattorin edustajia.Rahoitustarve:Maksuajankohta | Määrä | Huomautukset |Kesä-/heinäkuu 2005 | 2 miljoonaa euroa (vanhat varat) | Elinkeinotoiminnan elvyttäminen (suora rahoitus yhdessä UNDP:n kanssa YK:n pikavetoomuksen muodostaman kehyshankkeen puitteissa – UNDP:n suora täytäntöönpano (DEX) |Heinäkuu 2005 | 3 miljoonaa euroa (uudet varat) | Hallitus on perustanut Trust Fund -rahaston (aluekehitys – Turvalliset saaret -ohjelma) |Alueellinen ja horisontaalinen rahoitusvälineKansainvälinen luonnonsuojeluliitto (IUCN) on tuonut esille seikkoja, jotka koskevat nykyisen asiantuntijakapasiteetin riittämättömyyttä ja ympäristöasiantuntemuksen koordinointitarvetta tsunamista kärsineissä maissa (IUCN:n Aasia-ohjelma, helmikuu 2005). Indonesiaa, Intiaa, Sri Lankaa ja Thaimaata edustavat kansalaisjärjestöt suosittelivat YK:n ympäristöohjelmaa koskevassa lausunnossa ekologista kunnostamista koskevaa kattavaa suunnittelua, jossa otettaisiin huomioon tarve vahvistaa ympäristön puolustusjärjestelmiä sekä kalakantojen ja rannikon elinkeinotoiminnan kestävä kehitys. Thaimaan hallitus esitti komissiolle tammikuussa 2005 virallisen pyynnön rannikkoalueiden hoitoa koskevan teknisen asiantuntija-avun saamiseksi välittömästi tsunamituhojen vuoksi.Komissio aikoo osallistua alueelliseen rahoitusvälineeseen, jota käytetään rannikkoalueiden hoitoa ja kunnostamista koskeviin tarpeisiin vastaamiseksi. Aikomuksena on myöntää varoja EU:n ja Aasian rannikkoalueiden hoitojärjestelylle, jonka puitteissa EU:n jäsenvaltiot ja Aasian kumppanimaat antavat asiantuntija-apua. Ehdotuksen oletetaan antavan EY:lle ja EU:n jäsenvaltioille näkyvän roolin, ja siinä on otettu huomioon kaksi tärkeää periaatetta. Näistä ensimmäinen keskeinen periaate on toiminnan koordinointi Euroopan tasolla ja toinen kumppanuuteen perustuva, Aasiassa olevan asiantuntemuksen ja paikallisen alueellisen tietämyksen hyödyntäminen.Järjestely on kaikkien tsunamista kärsineiden Aasian maiden käytettävissä, toisin sanoen Indonesian, Sri Lankan ja Malediivien lisäksi myös Thaimaa, Malesia, Burma/Myanmar[3] ja Intia voivat pyytää (ja antaa) asiantuntija-apua.Euroopan komissio toteuttaa järjestelyn yhdessä EY:n lähetystöjen kanssa.Järjestelyllä tuetaan alueellisia toimenpiteitä, joihin voisi kuulua tekninen apu mahdolliselle EIP:n globaalilainalle Sri Lankassa ja tuki ennakkovaroitusjärjestelmiin samoin kuin tutkimuksiin.Rahoitustarve:Maksuajankohta | Määrä | Huomautukset |Heinäkuu 2005 | 12 miljoonaa euroa (uudet varat) | Alueellista ja horisontaalista rahoitusvälinettä varten myönnetty rahoitus |2. BUDJETTIKOHTA JA OIKEUSPERUSTAKomissio käyttää tsunamivaroihin erillistä budjettikohtaa (19 10 04 ”Aasian kehitysmaiden kunnostamiseen ja jälleenrakentamiseen liittyvät toimet”) varmistaakseen mahdollisimman suuren avoimuuden ja vastuullisuuden. Tähän budjettikohtaan kirjataan sekä vanhoja että uusia varoja, lukuun ottamatta nopean toiminnan välineeseen osoitettavaa 12:ta miljoonaa euroa ja Aasia ProEco II B -ohjelman 15:tä miljoonaa euroa. Viimeksi mainitusta päätettiin jo 16 päivänä maaliskuuta 2005, jolloin budjettikohdassa 19 10 04 ei ollut vielä varoja käytettävissä.Nykyinen budjettikohdan 19 10 04 oikeusperusta on kehitysmaissa toteutettavista kunnostamis- ja jälleenrakennustoimista 22 päivänä marraskuuta 1996 annettu neuvoston asetus (EY) N:o 2258/96 (EYVL L 306, 28.11.1996, s. 1). Asetus keskittyy hankepohjaiseen lähestymistapaan, mutta komissio tarvitsee oikeusperustan, joka sallii myös kattavamman lähestymistavan, esimerkiksi toteutuksen Trust Fund -rahastojen ja talousarviotuen kautta. Tämän vuoksi lisätalousarviossa täydennetään nykyistä oikeusperustaa rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa 25 päivänä helmikuuta 1992 annetulla neuvoston asetuksella (ETY) N:o 443/92 (EYVL L 52, 27.2.1992, s. 1), jotta voidaan varmistaa tehokas täytäntöönpano budjettikohdan 19 10 04 kautta.Momentti 19 10 04 – Aasian kehitysmaiden kunnostamiseen ja jälleenrakentamiseen liittyvät toimetNumerotiedotMäärärahat 2005 | Määrärahat 2004 | Toteutus 2003 |Maksusitoumukset | Maksut | Maksusitoumukset | Maksut | Maksusitoumukset | Maksut |98 000 000 | 2 300 000 | 4 125 000 | 8 500 000 | 0,— | 1 875 397,43 |Maksujen ennakoitu erääntymisaikataulu suhteessa maksusitoumuksiin on seuraava:Maksusitoumukset | Maksut |2004 | 2005 | 2006 | 2007 | Myöhemmät varainhoitovuodet |Uusista maksumäärärahoista maksatettavat ennen vuotta 2004 tehdyt maksusitoumukset | 16 066 901 | 6 500 000 | 1 300 000 | 1 000 000 | 1 000 000 | 6 266 901 |Vuodelta 2003 siirretyt ja/tai uudelleen käyttöön otetut maksusitoumusmäärärahat |Määrärahat 2004 | 4 125 000 | 2 000 000 | 1 000 000 | 1 000 000 | 125 000 |Määrärahat 2005 | 98 000 000(*) |Yhteensä | 118 191 901 | 8 500 000 | 2 300 000 | 2 000 000 | 1 125 000 | 6 266 901 |(*) Maksumäärärahoja pyydetään määrärahasiirrolla. |Lisättävä selitys:”Määräraha on tarkoitettu kattamaan toimenpiteet, joilla helpotetaan luonnonkatastrofien, väkivaltaisten konfliktien tai muiden vaaratilanteiden aiheuttamasta kriisistä toipuvan kehitysmaiden väestön normaaliin elämään palaamista. Se kattaa erityisesti tsunamin jälkeisen jälleenrakennusavun.”Lisättävä oikeusperusta:”Neuvoston asetus (ETY) N:o 443/92, annettu 25 päivänä helmikuuta 1992, rahoitusavusta ja teknisestä avusta Aasian ja Latinalaisen Amerikan kehitysmaille sekä taloudellisesta yhteistyöstä näiden maiden kanssa (EYVL L 52, 27.2.1992, s. 1).”3. MAKSUMÄÄRÄRAHAT JA TUKIMENOTVuoden 2005 sitoumusten perusteella suoritetaan runsaasti maksuja jo vuonna 2005. Tässä vaiheessa tähän budjettikohtaan ei kuitenkaan pyydetä lisämaksumäärärahoja. Kun otetaan huomioon budjettivallan käyttäjän vuoden 2005 talousarviossa myöntämät lisämaksumäärärahat verrattuna alustavassa talousarvioesityksessä pyydettyihin määrärahoihin, kaikki lisätarpeet voidaan kattaa nykyisistä otsakkeen 4 määrärahoista. Lisämäärärahoja pyydetään tarvittaessa kokonaismäärärahasiirrolla kesän jälkeen tai erityissiirrolla vuoden aikana.4. OPTIMAALISTA BUDJETTIHALLINTOA KOSKEVAT MÄÄRÄYKSETTsunamiohjelma toteutetaan sellaisilla Indonesiassa ja Sri Lankassa sijaitsevilla alueilla, joilla on esiintynyt kapinoita ja käyty sisällissotaa. Toimintaympäristölle on lisäksi ominaista laajalle levinnyt korruptio. Jos toimintaolosuhteiden vuoksi budjettiin on tehtävä muutoksia vuosina 2005–2006, komissio hallinnoi Aasiaa koskevaa budjettilukua siten, että se voi mukauttaa tsunamiohjelman muihin Aasia-ohjelmiin varmistaakseen, että Aasiaa koskevia kokonaismäärärahoja hoidetaan ja käytetään parhaalla mahdollisella tavalla.Liite: Yleiskatsaus lahjoittajien ilmoittamasta rahoituksestaLahjoittajat | miljoonaa euroa |Ranska | 342 |Saksa | 442 |Alankomaat | 254 |Ruotsi | 350 |Muut EU-maat | 465 |Euroopan komissio | 473 |Välisumma | 2 326 |Australia | 576 |Yhdysvallat | 490 |Intia | 452 |Japani | 377 |Kanada | 258 |Muut EU:n ulkopuoliset maat | 293 |Monenväliset lahjoitukset | 1 451 |Yksityiset lahjoitukset (maailmanlaajuisesti) | 1 261 |Välisumma | 5 158 |YHTEENSÄ | 7 484 |5. BUDJETTIKOHTAAN 05 08 03 LIITTYVÄN SELITYSOSAN MUUTTAMINENMaatalouspolitiikan alan taloudellisten analyysien tekemiseksi ja indikaattorien kehittämiseksi komissio pyysi, että OECD tavanomaisten toimiensa lisäksi analysoisi ja keräisi eräitä EU:n ulkopuolisia maita ja uusia jäsenvaltioita koskevia tietoja. Kyseessä on erityisluontoinen tehtävä, ja se saataneen päätökseen kahden vuoden kuluessa. Tätä tehtävää varten OECD:lle on tarkoitus myöntää tukea, joka jaetaan kahden vuoden ajalle.Tämän vuoksi ehdotetaan, että budjettikohtaan 05 08 03 liittyvää selitysosaa muutetaan lisäämällä siihen seuraava luetelmakohta:”Tuet, sopimuksista aiheutuvat menot tai palkkioina suoritettavat menot, jotka liittyvät maatalouspolitiikan alalla toteutettaviin taloudellisiin analyyseihin ja indikaattorien kehittämiseen.”Oikeusperusta-kohtaan ehdotetaan lisättävän viittaus komission institutionaalisiin oikeuksiin seuraavasti:”Tehtävät, jotka aiheutuvat Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (EYVL L 248, 16.9.2002, s. 1) 49 artiklan 2 kohdan c alakohdan mukaisesti komission institutionaalisista oikeuksista.”6. VAIKUTUS OTSAKKEEN 4 MARGINAALIINOtsakkeen 4 yläraja vuodeksi 2005 on jo ylitetty 100 miljoonalla eurolla. Kun tähän lisätään joustovälineestä otettavat 98 miljoonaa euroa, tuloksena on yhteensä 198 miljoonan euron negatiivinen marginaali.YHTEENVETOTAULUKKO RAHOITUSNÄKYMIEN OTSAKKEITTAINRahoitusnäkymät Otsake/alaotsake | Rahoitusnäkymät 2005 | Talousarvio 2005 + ALTE 2/2005 | ALTE 3/2005 | Talousarvio 2005 + ALTE 1/2005, ALTE 2/2005 ja ALTE 3/2005 |[1] EYVL C 172, 18.6.1999, s. 1.[2] EYVL L 248, 16.9.2002, s. 1.[3] Tavalla, joka on yhdenmukainen Burmaa/Myanmaria koskevan EU:n yhteisen kannan kanssa.